Z A P I S N I K
14. sjednice Vijeća Mjesnog odbora Havidići
održane u ponedjeljak, 11. srpnja 2022.
s početkom u 19,00 sati.


Nazočni članovi Vijeća: Dragutin Havidić, Siniša Havidić, Ljiljana Novaković Bokan, Damir Vugrenić, i Enisa Hevešević. 

Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dragutin Havidić, predsjednik Vijeća.

         Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 14. sjednicu Vijeća. Napominje kako se Damir Vugrenić unaprijed ispričao zbog kašnjenja te da će pristupiti sjednici s manjim kašnjenjem.
Predlaže da se prije utvrđivanja dnevnog reda usvoji zapisnik 13. sjednice. Bez rasprave, jednoglasno (4 “za”), Vijeće prihvaća tekst zapisnika 13. sjednice.
[bookmark: _GoBack]         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće jednoglasno (4 “za”) utvrđuje

DNEVNI RED:

[bookmark: _Hlk523472998]1. Prijedlog zaključka o prijedlogu imenovanja ulice Dugi put u naselju Havidić Selo
2. Prijedlog godišnjeg izvještaja o izvršenju Financijskog plana Mjesnog odbora Havidići za 2021.
3. Pitanja, prijedlozi i obavijesti

/ Prelazi se na rad po dnevnom redu. /

Ad 1) Prijedlog zaključka o prijedlogu imenovanja ulice Dugi put u naselju Havidić Selo

Izvjestitelj je Dragutin Havidić.
U raspravi sudjeluju: Dragutin Havidić i Ljiljana Novaković Bokan.
Vijeće je jednoglasno (4 “za”) donijelo

ZAKLJUČAK
o prijedlogu imenovanja ulice Dugi put u naselju Havidić Selo


1. Vijeće Mjesnog odbora Havidići razmotrilo je prijedloge građana iz Havidić Sela kojima se predlaže imenovanja ulica u naselju Havidić Selo.

2. Vijeće Mjesnog odbora Havidići predlaže da se put na k.č. 3061 k.o. Dragonožec imenuju imenom Dugi put.

3. Ovaj se zaključak dostavlja Vijeću Gradske četvrti Brezovica na daljnje postupanje.



Ad 2) Prijedlog godišnjeg izvještaja o izvršenju Financijskog plana Mjesnog odbora Havidići za 2021.

Izvjestitelj je Dragutin Havidić.
Rasprave nema te Vijeće glasa te jednoglasno (4 „za“) donosi sljedeći:

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Havidići za 2021.


Članak 1. 
Godišnji izvještaj o izvršenju Financijskog plana Mjesnog odbora Havidići za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	306.326,00
	306.326,00
	307.345,05
	100,33

	3
	RASHODI POSLOVANJA
	306.326,00
	306.326,00
	307.345,05
	100,33

	32
	Materijalni rashodi
	306.326,00
	306.326,00
	307.345,05
	100,33

	323
	Rashodi za usluge
	225.226,00
	225.226,00
	225.010,45
	99,90

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	225.226,00
	225.226,00
	225.010,45
	99,90

	 
	ODRŽAVANJE JAVNIH POVRŠINA
	11.763,00
	11.763,00
	11.763,00
	100,00

	 
	ODRŽAVANJE NERAZVRSTANIH CESTA
	213.463,00
	213.463,00
	213.247,45
	99,90

	329
	Ostali nespomenuti rashodi poslovanja
	81.100,00
	81.100,00
	82.334,60
	101,52

	3291
	Naknade za rad predstavničkih i izvršnih tijela, povjerenstava i slično
	79.000,00
	79.000,00
	82.334,60
	104,22

	3299
	Ostali nespomenuti rashodi poslovanja
	2.100,00
	2.100,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Havidići.

/ Damir Vugrenić pristupio sjednicu u 19,25. / 

Ad 3) Pitanja, prijedlozi i obavijesti

Dragutin Havidić otvara raspravu.
Damir Vugrenić prigovorio je da se realizacijom radova sanacije oborinske odvodnje iz Plana komunalnih aktivnosti Gradske četvrti Brezovica nije riješio problem s vodom u Korakovu. Smatra  da se jarak trebao iskopati u dužini još 5 metara, a kako bi se oborinske vode upustile u potok te je rekao da bi on kao vlasnik zemljišta dao suglasnost za te radove.
Enisa Hevešević rekla je kako smatra da je za taj propust odgovoran predsjednik Vijeća Mjesnog odbora Havidići.
Dragutin Havidić odgovorio je kako se inače izbjegava ulaziti u privatno zemljište te da vjerojatno zbog toga Zagrebačke ceste nisu otkopale jarak do potoka. Provjeriti će koje su mogućnosti rješavanja navedene problematike.
Dragutin Havidić upitao je Enisu Hevešević imali informaciju da se u Havidić Selu snimala radio emisija.
Enisa Hevešević odgovorila je kako su Alija Hevešević i ona dali izjavu u navedenoj emisija koja se snimala 1. srpnja 2022., a u kojoj se okupilo mnoštvo građana isfrustriranih problemom s vožnjom autobusa iz Havidić Sela u povratku kroz Lipnicu te najmom privatnog objekta uz činjenicu da postoji potpuno funkcionalni kontejner u Mikinom putu. 
Ljiljana Novaković Bokan rekla je kako je slušala emisiju Moj firtl na Radio Sljemenu u kojoj je izneseno veliki broj neistina o radu Vijeća Mjesnog odbora Havidići. U navedenoj emisiji Enisa Hevešević rekla je da prostor koji se koristi za rad Vijeća ima problema s vlagom. Također, Enisa Hevešević je rekla da se sjednice Vijeća Mjesnog odbora Havidići organiziraju svakih tri mjeseca. 
Enisa Hevešević odgovorila je da je u emisiji izrekla lapsus kad je govorila o vremenskom periodu u kojem se organiziraju sjednice. Predsjednik Vijeća Dragutin Havidić zatvorio je rad sjednice.

Sjednica je završila u 19,30 sati.

Zapisnik sastavio: 							     
Petar Vukelić

KLASA: 024-08/22-003/1477
URBROJ: 251-13-11-8-22-2
Havidić Selo, 11. srpnja 2022.
                                     					          Predsjednik Vijeća
                                                                                                   Mjesnog odbora Havidići
         
									Dragutin Havidić





